Nagyjából születésével egyidőben kezdtek el kibontakozni a rózsák háborújának előzményei, melyek sok ezer emberéletet követelő polgárháborúhoz, s trónviszályokhoz vezettek. A Lancaster-házból származó Edmund Beaufort, Somerset hercege és Plantagenet Richárd yorki herceg rivalizálása az angol korona megszerzéséért folyt, mivel úgy vélték, mindketten rendelkeznek olyan jelentős királyi ősökkel, hogy joguk lenne az ország trónjához. (VI. Henriket uralkodásra alkalmatlannak tartották, határozatlansága és labilis lelki állapota miatt.)